Source: https://e-justice.europa.eu/content_maintenance_obligations-355-lt-hu.do?member=1
Timestamp: 2019-07-23 05:46:50+00:00

Document:
Tartási kötelezettségek - Litvánia
A végrehajthatóság megállapítása iránti kérelmeket és az ilyen kérelmek tárgyában hozott határozatok elleni fellebbezéseket a rendelet 27. cikkének (1) bekezdésével, illetve 32. cikkének (2) bekezdésével összhangban Litvánia Fellebbviteli Bírósága [Lietuvos apeliacinis teismas] bírálja el.
A végrehajthatóság megállapítása iránti kérelem tárgyában a Litvánia Fellebbviteli Bírósága által hozott határozat ellen felülvizsgálati kérelmet lehet benyújtani a Litván Legfelsőbb Bírósághoz. Az ilyen jogorvoslati kérelmeket a litván polgári perrendtartásnak a semmítőszék előtti eljárásokra vonatkozó szabályai szerint kell elbírálni, kivéve, ha a rendelet, vagy a polgári eljárásokra irányadó uniós és nemzetközi jogot átültető litván jogszabályok másképp rendelkeznek. A felülvizsgálati kérelem annak befogadásakor sürgős ügyként bekerül a Legfelsőbb Bíróság felülvizsgálati tanácsa által tárgyalandó ügyek jegyzékébe. A Legfelsőbb Bíróság legfeljebb 14 napos határidőt állapít meg a kérelem elbírálására. A jogorvoslati kérelemnek a Legfelsőbb Bíróság felülvizsgálati tanácsa által tárgyalandó ügyek jegyzékébe való felvételéről szóló értesítésében (a polgári perrendtartás 350. cikkének (7) bekezdése) a Legfelsőbb Bíróság értesíti a feleket és az ügyben érintett egyéb személyeket a válaszbeadvány benyújtásának határidejéről.
A Legfelsőbb Bíróság által megállapított határidőn belül a felek kötelesek, az egyéb érintett személyek pedig jogosultak írásbeli válaszbeadványt benyújtani a fellebbezésre. E határidőt attól az időponttól kell számítani, amikor a fellebbezést felvették a Legfelsőbb Bíróság felülvizsgálati tanácsa által tárgyalandó ügyek jegyzékébe.
A tartással kapcsolatos ügyekben hozott határozatokat a rendelet 19. cikkének megfelelően a határozatot elfogadó bíróság vizsgálja felül. A tartási kötelezettség tárgyában hozott határozat felülvizsgálatára irányuló fellebbezés befogadását követően a bíróság a fellebbezés és mellékletei egy példányát megküldi a kérelmezőnek, és tájékoztatja őt arról, hogy a kérelem benyújtásától számított 14 napon belül írásbeli válaszbeadványt kell benyújtania. A tartási kötelezettség tárgyában hozott határozat felülvizsgálata iránti kérelmet a bíróság írásbeli eljárásban bírálja el. Amennyiben szükségesnek tartja, a bíróság a tartási kötelezettség tárgyában hozott határozat felülvizsgálata iránti kérelem elbírálása céljából szóbeli eljárást is elrendelhet. A bíróság köteles a tartási kötelezettség tárgyában hozott határozat felülvizsgálata iránti kérelmet a válaszbeadvány benyújtására nyitva álló határidő leteltétől számított legfeljebb 14 napon belül megvizsgálni, és a rendelet 19. cikkének (3) bekezdésében szereplő lehetőségek valamelyikének megfelelő határozatot hozni.
Valstybės garantuojamos teisinės pagalbos tarnyba (Államilag biztosított jogsegélyszolgálat)
Honlap: http://www.vgtpt.lrv.lt
Amennyiben a kérelem szülő-gyermek kapcsolatból eredő, 21. életévét be nem töltött személlyel szembeni tartási kötelezettségre vonatkozik, a központi hatóság feladatait az Állami Társadalombiztosítási Alap mažeikiai kirendeltsége látja el.
Amennyiben a kérelem szülő-gyermek kapcsolatból eredő, 21. életévét be nem töltött személlyel szembeni tartási kötelezettségre vonatkozik, a központi hatóságnak a rendelet 51. cikke szerinti feladatait a Szociális Biztonsági és Munkaügyi Minisztérium irányítása alá tartozó Gyermektartásdíj Alap látja el.
A Szociális Biztonsági és Munkaügyi Minisztérium irányítása alá tartozó Gyermektartásdíj Alap elérhetőségei:
Amennyiben a körülmények szükségessé teszik, a rendelet 56. cikkében felsorolt kérelmek tekintetében lehetőség van az állam által biztosított jogi segítségnyújtás igénybevételére az állam által garantált jogi segítségnyújtásról szóló törvényben meghatározott eljárásnak megfelelően, kivéve, ha a polgári eljárásokra irányadó uniós és nemzetközi jogot átültető litván jogszabályok, vagy a rendelet másképp rendelkezik. Amennyiben a rendelet 56. cikkében felsorolt kérelmek vizsgálata során nyilvánvalóvá válik, hogy a kérelmezőnek az állam által biztosított jogi segítségnyújtásra van szüksége, a vilniusi államilag biztosított jogsegélyszolgálat és a Szociális Biztonsági és Munkaügyi Minisztérium irányítása alá tartozó Gyermektartásdíj Alap Hivatala továbbítja az állam által biztosított jogi segítségnyújtás iránti kérelmet közvetlenül az állam által biztosított jogi segítségnyújtás megszervezéséért felelős illetékes hatóságokhoz, nevezetesen az állam által biztosított litván jogsegélyszolgálatokhoz.
Az államilag biztosított litván jogsegélyszolgálatok nevei és elérhetőségei
Államilag biztosított jogsegélyszolgálat
Államilag biztosított jogsegélyszolgálat, Vilnius
Államilag biztosított jogsegélyszolgálat, Kaunas
Államilag biztosított jogsegélyszolgálat, Klaipėda
Államilag biztosított jogsegélyszolgálat, Šiauliai
Államilag biztosított jogsegélyszolgálat, Panevėžys
A rendelet 21. cikkének (2) bekezdése szerinti, az eredeti eljárás helye szerinti bíróság határozata végrehajtásának teljes vagy részleges megtagadása iránti kérelmet Litvánia Fellebbviteli Bírósága bírálja el.
A rendelet 21. cikkének (3) bekezdése szerinti, az eredeti eljárás helye szerinti bíróság határozata végrehajtásának teljes vagy részleges felfüggesztése iránti kérelmet a kérelmezett végrehajtás helye szerinti kerületi bíróság bírálja el.
A rendelet 20. cikkében említett dokumentumok egyedüli elfogadott nyelve a litván, míg a 28. és 40. cikkben említett dokumentumok litván és angol nyelven egyaránt elfogadhatóak.
A litván központi hatóság által a más központi hatóságokkal folytatott kommunikáció céljából elfogadott – a rendelet 59. cikkében említett – nyelv a litván és az angol.
Utolsó frissítés: 08/07/2019

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság